《摸鱼儿·月湖邵氏园看菊花》
清代·姚燮

夕阳低、柳疏如画，林扉微带烟锁。幽香脉脉回风递，隔水移船锁可。秋万朵。恁倚素交红，位置都闲妥。瘦疑肖我。悄脱帽簪枝，临流自顾，瞥眼一鸥过。
蓬门在，值得畦荒篱破。灌锄几负清课。园丁可解羁怀独，日日樽边招坐。愁转堕。莫重九明朝，苦雨江城作。相看无那。且今夜栏干，月斜蛩细，凉袖梦来亸。

作者简介：姚燮（1805—1864）晚清文学家、画家。字梅伯，号复庄，又号大梅山民、上湖生、某伯、大某山民、复翁、复道人、野桥、东海生等，浙江镇海（今宁波北仑）人。道光举人，以著作教授终身。治学广涉经史、地理、释道、戏曲、小说。工诗画，尤善人物、梅花。著有《今乐考证》、《大梅山馆集》、《疏影楼词》。